DA
C 156/46
☒
5.
Den Europæiske Unions Tidende
3.5.2023
Ændring — der ikke kan betegnes som en mindre ændring, jf. artikel 53, stk.
2, tredje afsnit, i forordning (EU) nr.
1151/2012 — af varespecifikationen for en registreret BOB eller BGB, for hvilken der ikke er offentliggjort et enhedsdokument (eller tilsvarende).
Ændring(er) I lyset af de erfaringer, der er indhøstet i forbindelse med de praktiske aspekter af den beskyttede betegnelse, siden den blev indført, er de ønskede ændringer af varespecifikationen nødvendige for at give en mere detaljeret beskrivelse af alle vigtige produktions- og afsætningsbetingelser, herunder de forskellige produktionstrin, og for at sikre kvaliteten af den beskyttede oprindelsesbetegnelse »Vorarlberger Bergkäse«.
Den hidtidige varespecifikation, som bestod af flere særskilte dokumenter og bilag, er blevet samlet i ét dokument, revideret og opdateret for at give en mere præcis beskrivelse af kravene, navnlig for så vidt angår produktionsmetoden og oprindelsesbeviset, hvilket bidrager til at bevare kvaliteten af »Vorarlberger Bergkäse« BGB.
Disse ændringer vedrører mere specifikt:
1.
Beskrivelse af produktet
Teksten under punkt 5, litra b), (Beskrivelse) og tilføjelserne til dette punkt i den oprindelige varespecifikation er medtaget i punkt 4.2 (Beskrivelse).
Dette punkt er derudover blevet opdelt i punkt 4.2.1 (Generelt) og punkt 4.2.2 (Egenskaber).
Den oprindelige tekst er blevet gjort mere specifik og struktureret.
Fedtindhold i tørstof er blevet slettet.
Vægten af de enkelte ostehjul er blevet øget til 7-40 kg (i stedet for 8-35 kg), og skimmelhøjden er blevet udvidet til 8-12 cm (tidligere 10-12 cm).
Den mindste modningsperiode er fastsat til 3 måneder.
Punkt 5b i varespecifikationen: »’Vorarlberger Bergkäse' fremstilles af naturlig rå (komælk) mælk med ca. 50 % fedtindhold i tørstof og har en kitmodnet til tørret, brungul til brun kornet skorpe.
Ostehjulene vejer mellem 8 kg og 35 kg og har en højde på 10-12 cm.
Hullerne, der ca. er på størrelse med ærter, er blanke til skinnende og jævnt fordelt.
Osten er fast til deformerbar og elfenbensfarvet til lysegul.
Smagen er krydret til skarp.
Råvaren er mælk fra køer, der har græsset på alpegræsgange, og i dale, der egner sig til fremstilling af hård ost, hvor der ikke anvendes silo til fodring.
Der anvendes kun naturlig osteløbe.
« og tilføjelserne til punkt 5b »Nøje overholdelse af fodringsreglerne (jf. bilaget), de små alpemejerier, den omhyggelige manuelle modning af 'Vorarlberger Bergkäse', den traditionelle forarbejdning af silofri og naturlig rå mælk og osteproducenternes færdigheder er uden tvivl de vigtigste kendetegn.
Kun bedrifter med rent ekstensiv forvaltning af græsarealer — uden produktion af eller fodring med ensilage — har tilladelse til at levere mælk.
Blandede bedrifter (bedrifter, der fodrer ungkvæg med ensilage) må ikke levere mælk.
Mælken leveres mindst én gang dagligt og forarbejdes direkte på mejeriet.
Den omstændighed, at osten fremstilles på små bedrifter, sikrer opretholdelsen af den håndværksmæssige produktion og en omhyggelig håndtering af osten.
Det giver også 'Vorarlberger Bergkäse' en særlig høj kvalitet og lang holdbarhed.« omformuleres som følger:
4.2.
Beskrivelse
4.2.1.
Generelt »Vorarlberger Bergkäse« er en hård ost fremstillet af silofri, naturlig rå komælk fra køer, der har græsset i et alpe- eller dalområde.
Bedrifter, der fodrer ungkvæg med ensilage (blandede bedrifter), må ikke levere mælk.
Ostehjulene vejer mellem 7 og 40 kg, har en højde på 8-12 cm og modnes i mindst 3 måneder.